**ROMÂNIA**

**JUDEŢUL ARAD**

**COMUNA ŞILINDIA**

Şilindia, nr.384, cod 317330 tel.0257/372700,0257/372701,Fax 0257/372703 e-mail: primariasilindia@gmail

**CONSILIUL LOCAL**

**H O T Ă R Â R E A Nr. 24**

Din 28 martie 2022

**privind aprobarea ”Regulamentului de instituire și administrare a taxei speciale de salubrizare în comuna Șilindia**

Consiliul local Șilindia, întrunit în şedinţă ordinară la data de 28.03.2022 ;

Analizând Referatul de aprobare și Raportul de specialitate prin care se propune aprobarea “Regulamentului de instituire și administrare a taxei speciale de salubrizare în comuna Șilindia”,

Văzând avizul comisiei de specialitate

În baza reglementărilor art. 8 alin. (3) lit. i)-k), art. 9 alin. (2) lit. d), art. 10 alin. (5), art. 42 alin. (1) lit. c), art. 43 alin. (4) din Legea nr. 51/2006 privind serviciile comunitare de utilităţi publice, cu modificările şi completările ulterioare coroborate cu art. 25-27 din Legea nr. 101/2006 a serviciului de salubrizare a localităţilor, republicată cu modificările şi completările ulterioare;

În temeiul art. 30 din Legea nr. 273/2006 privind finanţele publice locale, cu modificările şi completările ulterioare; ale art.484 alin. (1) – (3) din Legea nr. 227/2015 privind Codul Fiscal coroborate cu art. 129 alin.1, alin.2 lit.b), alin.4 lit.c), art. 139 alin.3 lit. c) din OUG nr. 57/2019 privind Codul administrativ;

**HOTĂRĂŞTE:**

**Art. 1.** Se aprobă “Regulamentul de instituire și administrare a taxei speciale de salubrizare” conform Anexei nr.1 la prezenta hotărâre care face parte integrantă din aceasta.

**Art. 2.** Se aprobă, începând cu data de 01.01.2022, taxa specială de salubrizare în sarcina utilizatorilor casnici, conform ”Regulamentului de instituire și administrare a taxei speciale de salubrizare în cuantum de 6,69 lei/persoană/lună.

**Art. 3. (**1) Utilizatorii non-casnici ai serviciului de salubrizare au obligația de a încheia cu operatorul **Asocierea Salub-Prest Eco SRL & Consult Soc Centrum SRL.** contracte de prestări servicii de salubrizare.

(2) După încheierea contractelor cu utilizatorii non-casnici, operatorul are obligaţia de a pune la dispoziţia Primăriei comunei Șilindia situaţia privind contractele de prestări servicii de salubrizare încheiate.

(3) Refuzul utilizatorului de a încheia contracte de prestări servicii cu operatorul **Asocierea Salub-Prest Eco SRL & Consult Soc Centrum SRL,** constituie contravenţie şi se sancţionează cu amendă de la 500 lei la 1.000 lei.

(4) Constatarea contravenției și stabilirea sancțiunilor se va face de către agenți constatatori împuterniciți în acest scop prin Dispoziție de către Primarul comunei Șilindia.

(5) Se instituie, taxa specială de salubrizare datorată de Utilizatorii non-casnici ai serviciului de salubrizare care refuză încheierea contractelor de prestări servicii cu operatorul **Asocierea Salub-Prest Eco SRL & Consult Soc Centrum SRL** în cuantum de 1000 lei.

**Art. 4.** Procedura de declarare, stabilire, calcul şi achitare a taxei speciale de salubrizare este stabilită în anexa nr. 1, care face parte integrantă din prezenta hotărâre.

**Art. 5.** Cu ducere la îndeplinire a prezentei hotărâri se încredințează ordonatorul principal de credite-primarul comunei Șilindia

**Art. 6.** Prezenta hotărâre se comunică cu:

Instituția Prefectului-Județul Arad

Primarul comunei Șilindia

Asociației de Dezvoltare Intercomunitară ADI-SIGD Arad.

Compartimentul Financiar Contabilitate

Cetățenii comunei prin afișare

**PREŞEDINTE DE ŞEDINŢĂ,**

**Ginga Daniel -Cristian**

**Contrasemnează,**

Secretar general

**Iercoşan Silvia**